ครั้งนี้เป็นครั้งที่ 2 ที่มากินที่นี่ค่ะ โดยปกติคนจะเยอะมากช่วงเทศกาล แต่คนจะเยอะจะน้อยอาหารได้ไวดีค่ะ ที่สำคัญราคาไม่แพงมากด้วย สำหรับพิกัดร้านนี้อยู่ไม่ใกล้ไม่ไกลจากร้านเบเกอรี่ La Baguette มากนัก คือมาทางถนนพัทยาเหนือก็เข้ามาเส้นพัทยา-นาเกลือได้เลย ร้านจะอยู่ติดริมถนนเลยค่ะ

สำหรับอาหารที่สั่งมา
- ปูผัดผงกระหรี่ (300 บาท) จะเป็นปูหนึ่งตัวผัดผงกระหรี่มาเลย จานนี้รสชาติทั่วไป พลาดตรงที่อยากกินแบบเนื้อปูผัดผงกะหรี่มาเลย จานนี้ต้องมือเลอะนิดหน่อย แต่ก็ไม่ยากเพราะเค้าสับกับทุบมาให้แล้วค่ะ T^T

- ตีนไก่ตุ๋น (100 บาท) เมนูนี้ถ้าเราไม่ได้สั่ง น้องพนักงานจะถามว่า "กินตรีนไหมพี่" ก็อย่าตกใจไปนะคะ เมนูนี้ถ้าใครชอบกินตรีนไก่แนะนำเลยค่ะ ตีนไก่ (จริงๆ จะมีส่วนของปีกเล็กๆ ติดมาด้วย) เค้าน่าจะเอาไปทอดก่อน คือเปื่อยมากแต่ไม่เละนะคะ รสชาติอร่อยใช้ได้ค่ะ

- ผัดหอยลาย คะน้าหมูกรอบ ทอดมันกุ้ง รสชาติทั่วไปค่ะ

- ออส่วน หอยนางรมไม่สดเท่าไหร่ ทำมาค่อนข้างมัน รวมๆ ไม่ค่อยถูกใจ

- เนื้อเป็ด เนื้อเป็ดนุ่มดีค่ะ ไม่เหม็น รสชาติอร่อยใช้ได้เลยแต่จะหวานนำหน่อยๆ

เรื่องราคาต้องขอโทษจริงๆ ค่ะ ในเมนูไม่มีราคาบอก ตอนคิดเงินก็ไม่มีสรุปรายการอาหารกับค่าใช้จ่าย มีแต่พนักงานมายืนชี้ๆ งึมงำๆ แล้วบอกเป็นค่าอาหารทั้งหมดค่ะ

มื้อนี้กินไปเท่าที่รีวิว แล้วก็มีข้าวสวยหนึ่งโถ โค้กลิตร 1 ขวด น้ำแข็งสองถัง ไปกัน 6 คน ทั้งหมดประมาณ 1,300 บาทค่ะ ถ้าใครผ่านมาไม่รู้จะกินอะไร หรือหิวโซมาเลยก็แนะนำเลย